En nu 49-årig kvinde fra Frederikshavn-området er ved Retten i Hjørring blev idømt 20 dages betinget fængsel for tilbage i 2019 at holde sit eget barn skjult for myndighederne. Det oplyser specialanklager ved Nordjyllands Politi Morten Sønderby. Kvinden hentede om aftenen 21. marts 2019 sit barn, der var anbragt hos en midlertidig plejefamilie i Jerslev. Beslutningen om anbringelsen var truffet af Børne- og Ungeudvalget i Frederikshavn Kommune 11. marts 2019. Herefter holdt kvinden barnet skjult for myndighederne indtil 2. april 2019, hvor politiet fandt barnet hos den nu dømte kvinde. Morten Sønderby har ikke oplysninger om, hvordan kvinden forholder sig til dommen.

Referat:
En kvinde bosat i Frederikshavn Kommune får betinget dom for at holde sit eget barn skjult for myndighederne.